Kyllä. Vyöruusun esiintyessä kasvojen ja kasvojen hermojen alueella, voi ihottuma levitä silmään ja silmän ympärille. Lisäksi vyöruusu voi aiheuttaa rakkuloita myös suun ja nielun limakalvoihin sekä korvaan. Mikäli vyöruusu aiheuttaa infektion silmässä, voi vyöruusu vahingoittaa silmän rakenteita. Vyöruusun silmä- ja iho-oireiden, ja alkuvaiheen kivun hoitoon voidaan käyttää viruslääkehoitoa (asikloviiri, famsikloviiri, valasikloviiri). Silmäoireisiin voidaan tarvittaessa käyttää paikallisesti laitettavaa lääkettä. Alle kahden vuorokauden sisällä oireiden alkamisesta aloitetusta lääkehoidosta on eniten apua. Vyöruusun aiheuttamien silmäoireiden takia on syytä hakeutua lääkäriin. Varaa aika yleislääkärille